د کنړ ولایت په خاص کنړ ولسوالۍ کې راستنېدونکو کورنیو سره مرسته وشوه. نن ورځ یکشنبه د ۱۴۴۵ ھ ق کال د ربیع الثانی د میاشتې ۲۸ مه، چې ۱۴۰۲ھ ش کال د عقرب د میاشتې ۲۱ می نیټې سره سمون لری: د کنړ ولایت د خاص کنړ ولسوالۍ د شالۍ دښتې په کمپ کې د تازه راستنېدونکو ۲۲ کورنیو سره د افغانی سرې میاشتې ټولنې له لوری د څلور قلمه غیر خوراکې توکو مرسته وشوه، په مرسته شویو غیر خوراکې توکو کې یو ۱ تخته ترپال، ۶ شپږ تختې کمپلی، یو ۱ د پښلنځی سیټ، یوه د اوبو بوشکه شامله وه چې د افغانی سرې میاشتې ټولنې د کنړ د نماینده ګۍ رییس الحاج شاه زلمی "غیرت"او یو شمیر کارمندانو په لاسو نوموړو راستنېدونکو هیواد والو ته وویشل شوه. د یاد ونې وړده دوه ورځی مخکې هم په یاد کمپ کې ۱۲ دولسو را ستنېدونکو کورنیو سره د غیر خوراکې توکو مرسته شوی وه.